32000D0429
L 170/12
JURNALUL OFÍCIAL AL UNIUNII EUROPENE
DECIZIA COMISIEI
din 6 iulie 2000
de modificare a Deciziei 97/365/CE de stabilire a listelor provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine
[notificată cu numărul C(2000) 1844]
(Text cu relevanță pentru SEE)
(2000/429/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată prin Decizia 98/603/CE (2), în special articolul 2 alineatul (1),
întrucât:
(1)
Prin Decizia 97/222/CE a Comisiei (3), se elaborează lista țărilor terțe din care statele membre autorizează importurile de produse din carne.
(2)
Pentru țările prevăzute în această listă, prin Decizia 97/221/CE (4), Comisia a stabilit cerințele de sănătate animală și certificarea veterinară cerute la importul produselor din carne.
(3)
Prin Decizia 97/365/CE a Comisiei (5), se elaborează liste provizorii cu unitățile din țările terțe din care statele membre autorizează importurile de produse din carne de bovine, porcine, ecvidee, ovine și caprine.
(4)
Comisia a primit din Slovacia o listă cu unități, însoțită de garanții potrivit cărora aceste unități îndeplinesc toate condițiile de sănătate corespunzătoare cerute de Comunitate.
(5)
Se poate elabora, prin urmare, o listă provizorie cu unități din Slovacia producătoare de produse din carne de bovine, porcine, ecvidee, ovine și caprine.
(6)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul din anexa la prezenta decizie completează anexa la Decizia 97/365/CE.
Articolul 2
Prezenta decizie se adresează statelor membre.
Adoptată la Bruxelles, 6 iulie 2000.